*დანართი N1*

**მიკრობანკებში ურთიერთდაკავშირებულ მსესხებელთა ჯგუფის განსაზღვრის ინსტრუქცია**

**თავი I**

მიკრობანკებში ურთიერთდაკავშირებულ მსესხებელთა ჯგუფის განსაზღვრის ინსტრუქცია (შემდგომში - ინსტრუქცია) მიმოიხილავს ორი ტიპის ურთიერთკავშირს, კერძოდ, კონტროლსა და ეკონომიკურ დამოკიდებულებას, რომელთა საფუძველზეც განსხვავებული მსესხებლები შეიძლება მივიჩნიოთ, როგორც ერთი ჯგუფის წევრები.

ურთიერთდაკავშირებულ მსესხებელთა ჯგუფის განსაზღვრისას უმთავრესად შესაფასებელია რისკის გავრცელების ჯაჭვი, რომელმაც საბოლოოდ მსესხებლები შეიძლება დეფოლტამდე მიიყვანოს.

კონტროლის ფაქტორისა და ეკონომიკური კავშირების შეფასების შემდგომ შესაძლებელია საჭირო გახდეს მსესხებლის მიკუთვნება ერთდროულად ორი ან მეტი განსხვავებული ჯგუფისათვის (მაგალითისთვის [იხილეთ სცენარი E3](#_სცენარი_E3:_დაკავშირებული)). მსგავს სიტუაციაში, მიკრობანკმა უნდა გაითვალისწინოს შემდეგი პრინციპი: იმ მიზნებისთვის/ანგარიშგებებისთვის, რომლებისთვისაც აუცილებელია მსესხებელი აღირიცხოს მხოლოდ ერთ ჯგუფში (მაგალითად, კონცენტრაციის დათვლის მიზნით), მსესხებელი დაკავშირებული იქნება უდიდესი რისკის პოზიციის მქონე ჯგუფთან, ხოლო სხვა შემთხვევებში (მაგალითად, მსხვილი რისკების ლიმიტის დათვლისთვის) მსესხებელი ყველა რელევანტურ ჯგუფში უნდა იქნას გათვალისწინებული.

**კონტროლის საფუძველზე მსესხებლების დაკავშირების პრინციპი**

მიკრობანკები ვალდებულნი არიან ორი ან მეტი მსესხებელი მიიჩნიონ ერთ ჯგუფად როდესაც ერთ მათგანს შეუძლია განახორციელოს კონტროლი მეორეზე/სხვა დანარჩენზე.

ინსტრუქციაში მაგალითების სახით მოცემულია ძირითადი კრიტერიუმების/ინდიკატორების ჩამონათვალი, რომლებიც განსაზღვრავენ კონტროლის არსებობას. ჩამონათვალი, ერთი მხრივ, მოიცავს კრიტერიუმებს, რომელთაგან ერთ-ერთის დაკმაყოფილების შემთხვევაშიც კი უაპელაციოდ ითვლება, რომ მსესხებლებს შორის კონტროლი არსებობს (მაგ. ხმათა უფლების მქონე აქციების 50%-ზე მეტის ფლობა), მეორე მხრივ, მოიცავს ინდიკატორებს (მაგ. კომპანიის სტრატეგიაზე ან/და აქტივობაზე გავლენის მოხდენის შესაძლებლობა), რომელთა არსებობა მიკრობანკების მხრიდან აღქმული უნდა იყოს როგორც კონტროლის მანიშნებელი გარემოება და დოკუმენტურად არსებული საწინააღმდეგო არგუმენტაციის არქონის შემთხვევაში უნდა მოხდეს მსესხებლების ერთ ჯგუფად აღრიცხვა. დოკუმენტურ არგუმენტაციაში ჩაითვლება მიკრობანკის მიერ ჩატარებული ანალიზიც, რომელსაც ექნება წერილობითი ფორმა და საქართველოს ეროვნული ბანკისთვის (შემდგომში - ეროვნული ბანკი) ხელმისაწვდომი იქნება მოთხოვნის შემთხვევაში.

კონტროლის ფაქტორის შეფასებისას, მიკრობანკებმა უნდა გაითვალისწინონ, რომ ქვემოთ ჩამოთვლილი კრიტერიუმებიდან ერთ-ერთის დაკმაყოფილება მიუთითებს კონტროლის არსებობაზე:

1. ხმის უფლების მქონე აქციების 50%-ზე მეტის ფლობა სხვა კომპანიაში;
2. უფლების ან შესაძლებლობის ქონა დანიშნოს ან გაათავისუფლოს სხვა კომპანიის დირექტორატის, სამეთვალყურეო საბჭოს წევრების ან ადმინისტრაციული პერსონალის უმეტესობა;
3. კომპანიის წესდებით ან სხვა შესაბამისი დოკუმენტით, გარდა იმ კომპანიებთან გაფორმებული საკრედიტო ხელშეკრულებისა, რომელთა ძირითად საქმიანობას წარმოადგენს კრედიტის/ლიზინგის გაცემა, განსაზღვრული ლეგალური უფლების ან შესაძლებლობის ქონა დომინანტური გავლენა მოახდინოს სხვა კომპანიის საქმიანობაზე;
4. 50%-ზე მეტი წილის ფლობა სხვა კომპანიაში;
5. ფასს-ის მიხედვით კონსოლიდირებული ფინანსური ანგარიშგების მომზადება;

ქვემოთ ჩამოთვლილი ინდიკატორების არსებობა მიკრობანკების მხრიდან აღქმული უნდა იყოს როგორც კონტროლის მანიშნებელი გარემოება და დოკუმენტურად არსებული საწინააღმდეგო არგუმენტაციის არქონის შემთხვევაში უნდა მოხდეს მსესხებლების ერთ ჯგუფად აღრიცხვა:

1. გავლენის მოხდენის შესაძლებლობა კომპანიის სტრატეგიაზე ან მის საქმიანობაზე;
2. გავლენის მოხდენის შესაძლებლობა კრიტიკულ ოპერაციებზე, მაგალითად, როგორიც არის მოგების განაწილება;
3. ლეგალური უფლების ან შესაძლებლობის ქონა საერთო მიზნის მისაღწევად კოორდინირება გაუწიოს სხვადასხვა კომპანიების მენეჯმენტს (მაგალითად, ორი სხვადასხვა კომპანიის დირექტორატში/სამეთვალყურეო საბჭოში წარმოდგენილი არიან ერთი და იგივე პირები);
4. 20%-ზე მეტი წილის ფლობა სხვა კომპანიაში.

შეფასების პროცესში მიკრობანკებმა სათანადო ყურადღება უნდა დაუთმონ იმ ფაქტს, რომ მსესხებლებს შორის კავშირი შესაძლებელია არ აისახებოდეს ოფიციალურ წილობრივ მფლობელობაში და ადგილი ჰქონდეს სხვა ტიპის ურთიერთობებს, მათ შორის: დე-ფაქტო კონტროლს, სხვადასხვა სახის საკონტრაქტო ვალდებულებებს, ფარულ მხარდაჭერას ან იმ ტიპის ურთიერთობებს, რომელიც წარმოშობს მატერიალურ რეპუტაციულ რისკებს.

ინსტრუქციაში განხილული მაგალითები შეიძლება არ მოიცავდეს კონტროლის განმსაზღვრელი ფაქტორების სრულყოფილ ჩამონათვალს. თითოეულმა მიკრობანკმა ინდივიდუალურად უნდა განიხილოს კონკრეტული შემთხვევა და შეაფასოს კონტროლის შესაძლო არსებობა. კონტროლის საფუძველზე დაჯგუფების პრინციპის უკეთ აღქმის მიზნით იხილეთ II თავში მოცემულია კონკრეტული მაგალითები და შესაბამისი გრაფიკული განმარტებები.

**ცენტრალურ მთავრობასთან დაკავშირებული სუბიექტების ჯგუფად აღრიცხვა**

მიკრობანკებს შესაძლებლობა აქვთ განსხვავებული მიდგომა გამოიყენონ იმ ფიზიკური/იურიდიული პირების შეფასებისას, რომლებიც უშუალოდ კონტროლდებიან ცენტრალური მთავრობის მიერ ან პირდაპირ კავშირში არიან მასთან და ერთ ჯგუფად არ აღრიცხონ ყველა მსესხებელი, რომელიც ცენტრალურ მთავრობასთან არის კავშირში ([იხ. სცენარი CG1 II თავში](#_ცენტრალურ_მთავრობასთან_დაკავშირებულ)).

ცენტრალურ მთავრობასთან დაკავშირებული სუბიექტების ჯგუფად აღრიცხვისას სავალდებულოა შემდეგი მოთხოვნების დაცვა:

ა) ფიზიკური ან იურიდიული პირების შეფასებისას ცენტრალური მთავრობა გაითვალისწინება თითოეულ იდენტიფიცირებულ დაკავშირებულ მსესხებელთა ჯგუფში, რომელიც უშუალოდ კონტროლდება ცენტრალური მთავრობის მიერ ან პირდაპირ კავშირში არის მასთან;

ბ) „ა“ ქვეპუნქტის მიხედვით ჩამოყალიბებული დაკავშირებული მსესხებლების თითოეული ჯგუფი ასევე მოიცავს პირებს, რომლებიც კონტროლდებიან ან ურთიერთკავშირში არიან იმ პირთან, რომელიც, თავის მხრივ, უშუალოდ კონტროლდება ცენტრალური მთავრობის მიერ ან პირდაპირ კავშირში არის მასთან ([იხ. სცენარი CG2 II თავში](#_სცენარი_CG2:));

თუ ცენტრალური მთავრობის კონტროლის ქვეშ მყოფი ან მასთან პირდაპირ კავშირში მყოფი სუბიექტები ეკონომიკურად არიან ურთიერთდამოკიდებულნი, განხორციელდება აღნიშნული სუბიექტების ერთ ჯგუფად აღრიცხვა. ([იხ. სცენარი CG3 II თავში](#_სცენარი_CG3:_ჰორიზონტალური)).

**ეკონომიკური ურთიერთდამოკიდებულების საფუძველზე მსესხებლების დაკავშირების პრინციპი**

ეკონომიკური ურთიერთდამოკიდებულების შეფასებისას მიკრობანკებმა მხედველობაში უნდა მიიღონ თითოეულ განსახილველ შემთხვევასთან დაკავშირებული სპეციფიკური გარემოებები და ამის საფუძველზე განსაზღვრონ, ერთი მსესხებლის ფინანსური პრობლემები გამოიწვევს თუ არა მეორე მსესხებლისთვის დაფინანსების ხელმისაწვდომობასთან ან გადახდისუნარიანობასთან დაკავშირებულ სირთულეებს ([იხილეთ E1, E2, E3 და E4 სცენარები II თავში](#_სცენარი_E1:_ძირითადი)).

შემთხვევები, როდესაც მიკრობანკს შეუძლია დაადასტუროს, რომ ერთი მსესხებლის ფინანსური პრობლემები გავლენას არ მოახდენს სხვა მსესხებლის დაფინანსების ხელმისაწვდომობაზე ან გადახდისუნარიანობაზე არ უნდა იქნას მიჩნეული ერთ ჯგუფად.

ეკონომიკური კავშირის შეფასებისას, მიკრობანკებმა უნდა გაითვალისწინონ, რომ ქვემოთ ჩამოთვლილი კრიტერიუმებიდან ნებისმიერი ერთის დაკმაყოფილება მიუთითებს ეკონომიკური დამოკიდებულების არსებობაზე:

1. ერთი მსესხებელი სრულად ან ნაწილობრივ უზრუნველყოფს მეორე მსესხებლის ვალდებულებას და მიწოდებული უზრუნველყოფის ღირებულება მატერიალურია მინიმუმ ერთ-ერთი მხარისთვის. უზრუნველყოფის მიწოდება შეიძლება გულისხმობდეს როგორც ფინანსურ თავდებობას, ასევე საკუთრებაში არსებული უძრავ/მოძრავი ქონების უფლებრივად დატვირთვას მსესხებლის სასარგებლოდ;
2. მსესხებლის წლიური შემოსავლების/ხარჯების მატერიალური ნაწილი განპირობებულია სხვა მსესხებელთან ტრანზაქციებით, რომლის მარტივად ჩანაცვლება შეუძლებელია;
3. ორი ან მეტი მსესხებლის ვალდებულებების დაფარვის წყაროს წარმოადგენს ერთი და იგივე შემოსავალი და მსესხებლებს არ გააჩნიათ სხვა ალტერნატიული შემოსავალი, რომელიც საკმარისი იქნებოდა ამ ვალდებულების მომსახურებისთვის;
4. სხვა შემთხვევები, როდესაც ნაკისრი ვალდებულებებისათვის მსესხებლები სამართლებრივად ერთობლივად აგებენ პასუხს კომპანიების წინაშე, რომელთა ძირითად საქმიანობას წარმოადგენს კრედიტის/ლიზინგის გაცემა (მაგალითად, მსესხებელი და თანამსესხებელი);
5. მსესხებლისთვის მატერიალურია ერთი სუბიექტის მიმართ არსებული დებიტორი/კრედიტორი. აღნიშნული პუნქტი თავის შინაარსში არ გულისხმობს ისეთი ტიპის კომპანიების მიმართ ვალდებულებას, რომელთა ძირითად საქმიანობას წარმოადგენს კრედიტის/ლიზინგის გაცემა.

სავალდებულოა მიკრობანკმა ერთი საოჯახო მეურნეობის წევრებად იდენტიფიცირებული მსესხებლები აღრიცხოს ერთ ჯგუფად.

თუ მსესხებელი ეკონომიკურად დამოკიდებულია სხვა მსესხებლებზე, რომლებიც, თავის მხრივ, არ არიან ურთიერთდამოკიდებულნი, მიკრობანკმა ეს უკანასკნელნი უნდა აღრიცხოს დამოუკიდებელ ჯგუფებად, დამოკიდებულ მსესხებელთან ერთად. [(იხილეთ E3 სცენარი II თავში)](#_სცენარი_E3:_დაკავშირებული).

მიკრობანკებმა ურთიერთდაკავშირებულ ჯგუფად უნდა აღრიცხონ მსესხებლები, რომლებიც ეკონომიკურად დამოკიდებულნი არიან სხვა ერთ პირზე, განურჩევლად იმისა ეს პირი არის თუ არა ამ მიკრობანკის მსესხებელი.

განსხვავებული სუბიექტების ეკონომიკური დამოკიდებულება მთავრობაზე არ უნდა გახდეს აღნიშნული სუბიექტების ერთ ჯგუფად აღრიცხვის საფუძველი.

კონტროლის, ასევე ეკონომიკური ფაქტორის საფუძველზე ფორმირებული ჯგუფი, როგორც წესი, მოიცავს მასში შემავალი იურიდიული პირების დირექტორატის და სამეთვალყურეო საბჭოს წევრებს.

ეკონომიკური კავშირის შეფასებისას არ არის სავალდებულო მე-2, მე-3 და მე-5 კრიტერიუმის გათვალისწინება, თუკი ვალდებულება განსახილველი საკრედიტო განაცხადის ჩათვლით მიკრობანკის წინაშე არ აჭარბებს 500,000 ლარს.

**დაფინანსების მთავარი წყაროდან გამომდინარე ეკონომიკური დამოკიდებულება**

მიკრობანკმა უნდა განიხილოს ერთი მსესხებლის დაფინანსების შეფერხება გამოიწვევს თუ არა სხვა მსესხებლისთვის პრობლემას და ეს ფაქტორი გაითვალისწინოს ჯგუფის ფორმირებისას.

მიკრობანკმა ასევე უნდა განიხილოს ისეთი შემთხვევები, როდესაც მსესხებლების დაფინანსების მთავარ წყაროს თავად ეს მიკრობანკი ან მასთან დაკავშირებული იურიდიული პირები წარმოადგენენ და მათი ჩანაცვლება ვერ ხერხდება. მიკრობანკს არ მოეთხოვება ერთ ჯგუფად აღრიცხოს ყველა პრობლემური მსესხებელი, რომლებისთვისაც გაუარესებული გადახდისუნარიანობის გამო შესაძლებელია გართულებული იყოს დაფინანსების წყაროს ჩანაცვლება.

**კონტრგარანტიის საფუძველზე გაცემული საკრედიტო ვალდებულების აღრიცხვა**

მიკრობანკს მოეთხოვება დამოუკიდებელ ჯგუფებად აღრიცხოს სხვა ადგილობრივი თუ საერთაშორისო ფინანსური ინსტიტუტების კონტრგარანტიების საფუძველზე გაცემული ვალდებულებები. მიუხედავად ადგილობრივი თუ საერთაშორისო ფინანსური ინსტიტუტის საკრედიტო რეიტინგისა, მიკრობანკს იდენტიფიცირებული უნდა ჰქონდეს ჯამური საკრედიტო რისკი თითოეული მათგანის მიმართ. [(იხილეთ CGU1 სცენარი II თავში)](#_სცენარი_CGU1:)

**კონტროლის საფუძველზე დაკავშირებულ და ეკონომიკური დამოკიდებულების საფუძველზე დაკავშირებულ მსესხებლებს შორის თანაკვეთა**

საწყის ეტაპზე მიკრობანკმა უნდა განსაზღვროს, თუ რომელი მსესხებლები არიან დაკავშირებული კონტროლის საფუძველზე და რომელი ეკონომიკური დამოკიდებულების. შემდგომში უნდა განისაზღვროს, საჭიროა თუ არა აღნიშნული ორი ჯგუფის გაერთიანება მთლიანად ან ნაწილობრივ.

შეფასების დროს, მიკრობანკმა თითოეული შემთხვევა უნდა განიხილოს ინდივიდუალურად, რაც გულისხმობს, მაგალითად, რისკის შესაძლო გავრცელების ჯაჭვის (ე.წ. „დომინოს ეფექტი“) იდენტიფიცირებას ინდივიდუალურ გარემოებებზე დაყრდნობით. ([იხ. სცენარი C/E1 და C/E2 II თავში](#_სცენარი_C/E1:_კონტროლის))

თუ კონტროლის საფუძველზე ფორმირებულ სხვადასხვა ჯგუფებში შემავალი მსესხებლები ეკონომიკურად ურთიერთდამოკიდებულნი არიან, უნდა მოხდეს რისკის გავრცელების ჯაჭვის შემადგენელი სუბიექტების დადგენა და მათი გაერთიანება ურთიერთდაკავშირებულ მსესხებელთა ერთ ჯგუფში.

თუ კონტროლის საფუძველზე შექმნილი ჯგუფის მაკონტროლებელი წევრი ამავდროულად ეკონომიკურად დამოკიდებულია სხვა ჯგუფის წევრზე, მიიჩნევა რომ ადგილი აქვს დაღმავალი გავრცელების რისკს (იხ. [სცენარი C/E3](#_სცენარი_C/E3_:_1) II თავში). აღმავალი გავრცელების რისკი იმ მსესხებელზე, რომელიც აკონტროლებს სხვა ჯგუფზე ეკონომიკურად დამოკიდებულ სუბიექტს, მხედველობაში უნდა იქნას მიღებული მხოლოდ მაშინ, როდესაც თავად მაკონტროლებელი მსესხებელიც ეკონომიკურად დამოკიდებულია ამავე სუბიექტზე (იხ. [სცენარი C/E4](#_სცენარი_C/E_4:_1) II თავში).

აღნიშნული ნორმის შესრულება სავალდებულოა თუკი ვალდებულება განსახილველი საკრედიტო განაცხადის ჩათვლით მიკრობანკის წინაშე აჭარბებს 500,000 ლარს.

**ურთიერთდაკავშირებულ პირთა ჯგუფების იდენტიფიცირების პროცესისათვის აუცილებელი კონტროლისა და მართვის პროცედურები**

მიკრობანკებს საფუძვლიანი ცოდნა უნდა ჰქონდეთ საკუთარი მსესხებლების და მათი კავშირების შესახებ. მიკრობანკებმა ასევე უნდა უზრუნველყონ, რომ მათმა თანამშრომლებმა იცოდნენ და პრაქტიკაში იყენებდნენ მოცემულ ინსტრუქციას.

მსესხებლებს შორის შესაძლო კავშირების იდენტიფიცირება, მიკრობანკებისთვის უნდა იყოს დაკრედიტებისა და ზედამხედველობის პროცესის განუყოფელი ნაწილი. მიკრობანკის მენეჯმენტმა უნდა უზრუნველყოს პროცესის ჩამოყალიბება, რომელიც იქნება შესაბამისად დოკუმენტირებული და უზრუნველყოფს მსესხებლებს შორის კავშირების იდენტიფიკაციას.

მიკრობანკებს მოეთხოვებათ დააიდენტიფიცირონ საკონტროლო ურთიერთობები და პოტენციური ეკონომიკური დამოკიდებულება იმ მსესხებლების შემთხვევაში, რომელთა ჯამური ვალდებულება განსახილველი საკრედიტო განაცხადის ჩათვლით მიკრობანკის წინაშე აჭარბებს 100,000 ლარს. მოცემულ თანხობრივ ზღვარს ქვემოთ მსესხებლებზე მიკრობანკებმა უნდა მიმართონ გონივრულ ზომებს და გამოიყენონ ხელმისაწვდომი ინფორმაცია მსგავსი კავშირების დასადგენად. ეროვნული ბანკის გადაწყვეტილებით აღნიშნული ზღვარი შესაძლოა შემცირდეს ცალკეული მიკრობანკებისთვის, მათი საკრედიტო პორტფელის სპეციფიკიდან გამომდინარე.

ურთიერთდაკავშირებულ მსესხებელთა ჯგუფების იდენტიფიცირების მიზნით შემუშავებული კონტროლისა და მართვის პროცედურები მიკრობანკის მხრიდან უნდა ექვემდებარებოდეს პერიოდულ გადახედვას, მათი ადეკვატურობის უზრუნველყოფის მიზნით. მიკრობანკებმა ასევე უნდა განახორციელონ ურთიერთდაკავშირებული მსესხებლების ჯგუფების პერიოდული ანალიზი, სულ მცირე სესხების რეგულარული მონიტორინგის, რესტრუქტურიზაციის/რეფინანსირების და რისკის პოზიციის მატერიალური თანხით ზრდაზე გადაწყვეტილების მიღებისას.

საკითხების შეფასებისას, რომელიც არ განისაზღვრება მოცემული ინსტრუქციით, მიკრობანკმა უნდა იხელმძღვანელოს ფინანსური ანგარიშგების საერთაშორისო სტანდარტებით (ფასს) და სხვა საუკეთესო საერთაშორისო პრაქტიკით.

#  **თავი II: გრაფიკული განმარტებები**

ქვემოთ მოცემული სცენარები მიკრობანკის პერსპექტივიდან აღწერს ინსტრუქციის გამოყენებას პრაქტიკაში.

# **კონტროლის საფუძველზე დაკავშირების პრინციპი**

**სცენარი C1 :** მიკრობანკს დაფინანსებული ჰყავს A, B და C სუბიექტები. A ფლობს 51%-იან წილს C-ში, ხოლო დარჩენილ 49%-ს ფლობს B. ამავდროულად აღსანიშნავია, რომ A-ს და B-ს შორის სხვა ტიპის კავშირი არ ფიქსირდება.

A (51%)

B (49%)

C

ჯგუფის ფორმირების პრინციპი: აღნიშნულ სცენარში მიკრობანკმა C სუბიექტიუნდა გააერთიანოს A-სთან დაკავშირებულ ჯგუფში, ვინაიდან A ფლობს 51%-იან წილს, რაც ინსტრუქციის თანახმად კონტროლის კრიტერიუმია. რაც შეეხება B-ს, მიკრობანკმა შინაარსობრივი ანალიზის შედეგად უნდა გადაწყვიტოს B-ს გააერთიანებს AC ჯგუფთან, ცალკე შექმნის BC ჯგუფს თუ საერთოდ ცალკე გამოყოფს დამოუკიდებლად B-ს.

**სცენარი C2 :** C1 სცენარისგან განსხვავებით მიკრობანკს დაფინანსებული ჰყავს მხოლოდ B და C სუბიექტები, სხვა პირობები კი უცვლელია.

ჯგუფის ფორმირების პრინციპი: მიკრობანკმა შინაარსობრივად უნდა განიხილოს შემთხვევა და შეაფასოს აქვს თუ არა B-ს კონტროლი C-ზე. დადებითი პასუხის შემთხვევაში უნდა მოხდეს ამ ორი სუბიექტის ერთ ჯგუფად აღრიცხვა.

**სცენარი C3 :** მიკრობანკს დაფინანსებული ჰყავს A, B, C და D სუბიექტები. A ფლობს 45%-იან წილს D-ში, B ფლობს 45% -იან წილს და C ფლობს 10%-იან წილს. ამავდროულად აღსანიშნავია, რომ A-ს, B-ს და C-ს შორის სხვა ტიპის კავშირი არ ფიქსირდება.

A (45%)

B (45%)

D

C (10%)

ჯგუფის ფორმირების პრინციპი: აღნიშნულ სცენარში, წილობრივი მფლობელობის მხრივ, არცერთი სუბიექტი არ ფლობს ერთპიროვნულ კონტროლს D სუბიექტზე. მსგავს შემთხვევაში მიკრობანკმა შინაარსობრივად უნდა განიხილოს შემთხვევა, შეაფასოს რომელი სუბიექტები ახორციელებენ კონტროლს და შემდგომ საჭიროებისამებრ D სუბიექტი გააერთიანოს ერთ ან რამდენიმე ჯგუფთან.

# **ცენტრალურ მთავრობასთან დაკავშირებული სუბიექტების ჯგუფად აღრიცხვა**

შესაძლო სცენარების გრაფიკული ილუსტრაციის მიზნით, გამოყენებულია **ძირითადი დაშვება:**

* ცენტრალური მთავრობა პირდაპირ აკონტროლებს ოთხ იურიდიულ სუბიექტს (A, B, C და D). თავის მხრივ A და B პირდაპირ აკონტროლებს შვილობილ კომპანიებს (A1/A2 , B1/B2). მიკრობანკს გაცემული აქვს სესხები ცენტრალურ მთავრობაზე და ასევე გრაფიკზე მითითებულ ყველა სუბიექტზე.

# **სცენარი CG1:**

მიკრობანკს შესაძლებლობა აქვს ცალკე გამოყოს A/B/C/D და მათ კონტროლ ქვეშ მყოფი სუბიექტები და დამოუკიდებელ ჯგუფებად აღრიცხოს ისინი. ცენტრალური მთავრობა გათვალისწინებულ უნდა იქნას ყველა ფორმირებულ ჯგუფში.

A

A1

A2

ცენტრალური მთავრობა

ცენტრალური მთავრობა

B

B1

B2

C

ცენტრალური მთავრობა

D

ცენტრალური მთავრობა

# **სცენარი CG2:**

CG1 სცენარში ცენტრალური მთავრობა შეესაბამება ‘პირველ დონეს’, ხოლო სუბიექტები A, B, C და D შეესაბამებიან ქვედა ანუ ‘მეორე დონეს’. მეორე დონის ჩათვლით, დაშვებულია მთლიანი ჯგუფის დანაწევრება ცალკეულ ჯგუფებად. ამ დონის ქვევით, ჯგუფის დანაწევრება დაუშვებელია. (მაგალითად: A1 და A2 აუცილებელი წესით უნდა დაჯგუფდეს ერთად ‘ცენტრალური მთავრობა/A’-ს ჯგუფში, მათი ცალ-ცალკე აღრიცხვა იმგვარად როგორც ქვემოთ გრაფიკზეა მოცემული, დაუშვებელია)

A

A1

ცენტრალური მთავრობა

A

A2

ცენტრალური მთავრობა

#

# **სცენარი CG3: ჰორიზონტალური კავშირები მეორე დონეზე**

ზემოთ აღწერილ ძირითად დაშვებაში შევიტანოთ მცირე ცვლილება და განვიხილოთ სცენარი, როდესაც კონტროლის ფაქტორის გარდა, დამატებით ადგილი აქვს A-ს და B-ს ეკონომიკურ ურთიერთდამოკიდებულებას (B სუბიექტის გადახდისუნარიანობასთან დაკავშირებული პრობლემა გავრცელდება A-ზე)

ცენტრალური მთავრობა

A

B

C

D

A1

A2

B1

B2

ეკონომიკური დამოკიდებულება

ასეთ შემთხვევაში, მიკრობანკმა უნდა ჩამოაყალიბოს ერთი ჯგუფი, რომელშიც გაერთიანდება A, B და ცენტრალური მთავრობა:

ეკონომიკური დამოკიდებულება

A

B

A1

A2

B1

B2

ცენტრალური მთავრობა

# **ეკონომიკურ ურთიერთდამოკიდებულებაზე დაფუძნებული კავშირი**

# **სცენარი E1: ძირითადი სცენარი**

მიკრობანკს რისკის პოზიცია შექმნილი აქვს ქვემოთ მოცემული ყველა სუბიექტის მიმართ (A, B, C და D). B, C და D ეკონომიკურად დამოკიდებული არის A-ზე. შესაბამისად მოცემულ შემთხვევაში მთავარი რისკის წყარო კრედიტორისთვის არის A. მიკრობანკმა ყველა სუბიექტი უნდა აღრიცხოს ერთ ჯგუფად, მიუხედავად იმისა, რომ B-ს, C-ს და D-ს შორის პირდაპირი კავშირი არ ფიქსირდება.

A

B

C

D

# **სცენარი E2: ძირითადი სცენარის ვარიაცია (რისკის მთავარი წყარო არ არის დაფინანსებული)**

ჯგუფად აღრიცხვის მოთხოვნა, ვრცელდება იმ შემთხვევებზეც, როდესაც მიკრობანკს დაფინანსებული არ ჰყავს A სუბიექტი, თუმცა მისთვის ცნობილია რომ B, C, D სუბიექტები ეკონომიკურად დამოკიდებული არიან A-ზე. თუ A სუბიექტის ფინანსური სირთულეები შესაძლებელია უარყოფითად აისახოს B, C, D სუბიექტების გადახდისუნარიანობაზე, ასეთ შემთხვევაში ეს სუბიექტები, იგულისხმება B, C და D, აღქმული უნდა იქნას ერთ ჯგუფად.

A

B

C

D

E1 სცენარის მსგავსად, ამ შემთხვევაშიც ჯგუფად ფორმირების შემაფერხებელი ვერ იქნება ის ფაქტი, რომ B/C/D სუბიექტებს შორის პირდაპირი კავშირი არ ფიქსირდება. ჯგუფის ფორმირება გამოწვეული არის A სუბიექტის გამო, მიუხედავად იმისა, რომ თავად A არ არის მიკრობანკის მსესხებელი და არ წარმოადგენს ჯგუფის წევრს.

# **სცენარი E3: დაკავშირებული ჯგუფების თანაკვეთა**

თუ სუბიექტი ეკონომიკურად დამოკიდებულია ორ ან მეტ სუბიექტზე, რომლებსაც თავის მხრივ ერთმანეთთან პირდაპირი კავშირი არ აქვთ:

A

B

C

A

B

C

A

B

C

ასეთ შემთხვევაში დამოკიდებული სუბიექტი აღირიცხება ორივე ჯგუფში ცალ-ცალკე:

A

C

B

C

# **სცენარი E4: ჯაჭვური დამოკიდებულება**

ჯაჭვური დამოკიდებულების დროს, ყველა სუბიექტი, რომელიც ერთმანეთზე ეკონომიკურად არის დამოკიდებული (იმ შემთხვევაშიც კი, როცა დამოკიდებულება ცალმხრივია) აღქმული უნდა იყოს ერთ ჯგუფად და არ უნდა მოხდეს რამდენიმე ცალკეული ჯგუფის ფორმირება ( მაგ. A + B, B + C, C + D)

A

B

C

D

# **სცენარი CGU1: კონტრგარანტიის საფუძველზე გაცემული საკრედიტო ვალდებულების აღრიცხვა**

მიკრობანკს დაფინანსებული ჰყავს A და B სუბიექტები, რომლებსაც ერთმანეთთან პირდაპირი კავშირი არ აქვთ. თითოეული მათგანის მიმართ მიკრობანკს უფიქსირდება როგორც დამოუკიდებელი რისკით, ასევე სხვა ადგილობრივი/საერთაშორისო ფინანსური ინსტიტუტის კონტრაგარანტიის საფუძველზე შექმნილი რისკის პოზიცია.



დამოუკიდებელი რისკით აღებული ვალდებულება

კონტრგარანტორის ვალდებულებები

 A და B სუბიექტების მიერ საერთო კონტრგარანტორის უზრუნველყოფის საფუძველზე აღებული ვალდებულება

დამოუკიდებელი რისკით აღებული ვალდებულება

კონტრგარანტორის ვალდებულებები

 A და B სუბიექტების მიერ საერთო კონტრგარანტორის უზრუნვლყოფის საფუძველზე აღებული ვალდებულება

ჯგუფის ფორმირების პრინციპი: მოცემულ სიტუაციაში მიკრობანკმა A და B სუბიექტებისთვის შექმნილი დამოუკიდებელი ჯგუფების გარდა, დამატებით ჯგუფი უნდა შექმნას კონკრეტული კონტრგარანტორის გარშემო.

  

# **კონტროლის საფუძველზე და ეკონომიკური დამოკიდებულის საფუძველზე დაკავშირებულ მსესხებლებს შორის თანაკვეთა**

# **სცენარი C/E1: კონტროლის და ეკონომიკური დამოკიდებულების ერთდროული არსებობა (ცალმხრივი დამოკიდებულება)**

ქვემოთ მოცემულ სცენარში, მიკრობანკს დაფინანსებული ჰყავს გრაფიკზე მოცემული ყველა სუბიექტი. A აკონტროლებს A1-ს და A2-ს, ხოლო B აკონტროლებს B1-ს. ამავდროულად B1 ეკონომიკურად დამოკიდებული არის A2-ზე (ცალმხრივი დამოკიდებულება).

A

A1

A2

B

B1

ჯგუფის ფორმირების პრინციპი: აღნიშნულ სცენარში მიკრობანკმა B1 უნდა გაითვალისწინოს როგორც A-სთან დაკავშირებულ ჯგუფში, ასევე B-სთან დაკავშირებულ ჯგუფში.

A

A1

A2

B1

B

B1

თუ A-ს შეექმნება ფინანსური პრობლემა, A2-ს და საბოლოოდ B1-საც შეექმნება ფინანსური სირთულეები გამომდინარე კონტროლიდან(A2) და ეკონომიკური კავშირებიდან (B1). აღნიშნულ შემთხვევაში სამი დამოუკიდებელი ჯგუფის (A + A1 + A2, A2 + B1, B + B1) შექმნა არ არის მართებული, რადგან ადეკვატურად ვერ შეფასდება A-დან მომდინარე რისკები.

# **სცენარი C/E2: კონტროლის და ეკონომიკური დამოკიდებულების ერთდროული არსებობა (ორმხრივი დამოკიდებულება)**

მოცემულ სცენარში ეკონომიკური დამოკიდებულება B1-სა და A2-ს შორის არის ორმხრივი:

A

A1

A2

B

B1

ჯგუფის ფორმირების პრინციპი: A2 უნდა დაემატოს B ჯგუფს, ხოლო B1 უნდა დაემატოს A-ს ჯგუფს.

A

A1

A2

B1

A2

B

B1

# **სცენარი C/E3 : დაღმავალი გავრცელება**

ზემოთ განხილული C/E1 სცენარის ერთ-ერთი ვარიაცია შეიძლება იყოს, როდესაც B1 აკონტროლებს ორ სუბიექტს, B2-ს და B3-ს. ასეთ შემთხვევაში A-ს ფინანსური სირთულეები A2-ის და შემდგომ B1-ის გავლით გადაეცემა B2-ს და B3-ს.

A

A1

B

A2

B1

B2

B3

დაჯგუფების პრინციპი:

A

A1

A2

B1

B2

B3

B

B1

B2

B3

#

# **სცენარი C/E4: აღმავალი გავრცელება**

კონტროლის ტიპის ურთიერთობა B-ს და B1-ს შორის არ ნიშნავს, რომ B ავტომატურად უნდა მოხვდეს A-სთან დაკავშირებულ ჯგუფში, ვინაიდან A-ს ფინანსური პრობლემები სავარაუდოდ არ გამოიწვევს B-სთვის ფინანსურ სირთულეებს. თუმცა, თუ B ეკონომიკურად დამოკიდებულია B1-ზე ასეთ შემთხვევაში B შეყვანილი უნდა იქნას A-ს ჯგუფში. B-ს და B1-ს შორის ეკონომიკური დამოკიდებულების არსებობისას, A-ს ფინანსურ პრობლემებს ექნება როგორც დაღმავალი, ასევე აღმავალი გავრცელება და გამოიწვევს გადახდისუნარიანობასთან დაკავშირებულ სირთულეებს B-სთვის. შესაბამისად, მოცემულ სცენარში ყველა სუბიექტი წარმოადგენს ერთ მთლიან ჯგუფს.

A

A1

B

A2

B1

B2

B3

დაჯგუფების პრინციპი:

A

A1

B

A2

B1

B2

B3